erhwenkuo/poetry-chinese-zhtw huggingface dataset:
題故蔡國公主九華觀上池院
作者：武元衡（唐）

朱門臨九衢，雲木藹仙居。曲沼天波接，層臺鳳舞餘。曙煙深碧筱，香露濕紅蕖。瑤瑟含風韻，紗窗積翠虛。秦樓今寂寞，真界竟何如。不與蓬瀛異，迢迢遠玉除。
酬嚴維秋夜見寄
作者：武元衡（唐）

遙夜思悠悠，聞鐘遠夢休。亂林螢燭暗，零露竹風秋。啟戶雲歸棟，褰簾月上鉤。昭明逢聖代，羈旅別滄洲。騎省潘郎思，衡闈宋玉愁。神仙慚李郭，詞賦謝曹劉。松柏應無變，瓊瑤不可酬。誰堪此時景，寂寞下高樓。
途次近蜀驛蒙恩賜寶刀及飛龍廄馬使還奉寄中書李鄭二公
作者：武元衡（唐）

草草事行役，遲遲違故關。碧幃遙隱霧，紅旆漸依山。感激酬恩淚，星霜去國顏。捧刀金錫字，歸馬玉連環。威鳳翔雙闕，征夫縱百蠻。應憐宣室召，溫樹不同攀。
歸燕
作者：武元衡（唐）

春色遍芳菲，閑簷雙燕歸。還同舊侶至，來繞故巢飛。敢望煙霄達，多慚羽翮微。銜泥傍金砌，拾蕊到荊扉。雲海經時別，雕樑長日依。主人能一顧，轉盻自光輝。
送許著作分司東都
作者：武元衡（唐）

瑤瑟激淒響，徵鴻翻夕陽。署分刊竹簡，書蠹護芸香。馬色關城曉，蟬聲驛路長。石渠榮正禮，蘭室重元方。不作經年別，離魂亦暫傷。
聞相公三兄小園置宴以元衡寓直因寄上兼呈中書三兄
作者：武元衡（唐）

休沐限中禁，家山傳勝遊。露寒潘省夜，木落庾園秋。蘭菊回幽步，壺觴洽舊儔。位高天祿閣，詞異畔牢愁。孤思琴先覺，馳暉水競流。明朝不相見，清祀在圜丘。
酬陸員外歙州許員外郢州二使君
作者：武元衡（唐）

吳洲雲海接，楚驛夢林長。符節分憂重，鵷鴻去路翔。豔歌愁翠黛，寶瑟韻清商。洲草遙池合，春風曉旆張。晉臣多樂廣，漢主識馮唐。不作經年別，離魂亦未傷。
漸至涪州先寄王使君
作者：武元衡（唐）

治教通夷俗，均輸問大田。江分巴字水，樹入夜郎煙。毒霧含秋氣，陰巖蔽曙天。路難空計日，身老不由年。將命寧知遠，歸心詎可傳。星郎複何事，出守五溪邊。
石州城
作者：武元衡（唐）

丈夫心愛橫行，報國知嫌命輕。樓蘭徑百戰，
寒食下第
作者：武元衡（唐）

柳掛九衢絲，花飄萬家雪。如何憔悴人，對此芳菲節。
途中即事
作者：武元衡（唐）

南征複北還，擾擾百年間。自笑紅塵裡，生涯不暫閑。
春日偶作
作者：武元衡（唐）

縱橫桃李枝，淡蕩春風吹。美人歌白薴，萬恨在蛾眉。
夏夜作
作者：武元衡（唐）

夜久喧暫息，池臺惟月明。無因駐清景，日出事還生。
左掖梨花
作者：武元衡（唐）

巧笑解迎人，晴雪香堪惜。隨風蝶影翻，誤點朝衣赤。
同陳六侍禦寒食遊禪定藏山上人院
作者：武元衡（唐）

年少輕行樂，東城南陌頭。與君寂寞意，共作草堂遊。
贈佳人
作者：武元衡（唐）

步搖金翠玉搔頭，傾國傾城勝莫愁。若逞仙姿遊洛浦，定知神女謝風流。
休暇日，中書相公致齋禁省，因以寄贈
作者：武元衡（唐）

嘗聞聖主得賢臣，三接能令四海春。月滿禁垣齋沐夜，清吟屬和更何人。
春興
作者：武元衡（唐）

楊柳陰陰細雨晴，殘花落盡見流鶯。春風一夜吹香夢，夢逐春風到洛城。
酬裴起居西亭留題
作者：武元衡（唐）

豔歌能起關山恨，紅燭偏凝寒塞情。況是池塘風雨夜，不堪絲管盡離聲。
送張侍禦赴京
作者：武元衡（唐）

江南煙雨塞鴻飛，西府文章謝掾歸。相送汀州蘭棹晚，菱歌一曲淚沾衣。
鄂渚送友
作者：武元衡（唐）

雲帆淼淼巴陵渡，煙樹蒼蒼故郢城。江上梅花無數落，送君南浦不勝情。
送裴戡行軍
作者：武元衡（唐）

珠履三千醉不歡，玉人猶苦夜冰寒。送君偏有無言淚，天下關山行路難。
宿青陽驛
作者：武元衡（唐）

空山搖落三秋暮，螢過疏簾月露團。寂寞銀燈愁不寐，蕭蕭風竹夜窗寒。
送崔舍人起居
作者：武元衡（唐）

赤墀同拜紫泥封，駟牡連徵侍九重。惟有白須張司馬，不言名利尚相從。
路岐重賦
作者：武元衡（唐）

芳郊欲別闌幹淚，故國難期聚散雲。分手更逢江驛暮，馬嘶猿叫不堪聞。
重送盧三十一起居
作者：武元衡（唐）

相如擁傳有光輝，何事闌幹淚濕衣。舊府東山餘妓在，重將歌舞送君歸。
送張諫議
作者：武元衡（唐）

漢庭從事五人來，回首疆場獨未回。今日送君魂斷處，寒雲寥落數株梅。
同諸公夜宴監軍玩花之作
作者：武元衡（唐）

五侯門館百花繁，紅燭搖風白雪翻。不似鳳凰池畔見，飄揚今隔上林園。
郊居寓目偶題
作者：武元衡（唐）

晨趨禁掖暮郊園，松桂蒼蒼煙露繁。明月上時群動息，雪峰高處正當軒。
題嘉陵驛
作者：武元衡（唐）

悠悠風旆繞山川，山驛空濛雨似煙。路半嘉陵頭已白，蜀門西上更青天。
送柳郎中裴起居
作者：武元衡（唐）

望鄉臺上秦人在，學射山中杜魄哀。落日河橋千騎別，春風寂寞旆旌回。
秋日出遊偶作
作者：武元衡（唐）

黃花丹葉滿江城，暫愛江頭風景清。閒步欲舒山野性，貔貅不許獨行人。
夏夜餞裴行軍赴朝命
作者：武元衡（唐）

三年同看錦城花，銀燭連宵照綺霞。報國從來先意氣，臨岐不用重諮嗟。
摩訶池送李侍禦之鳳翔
作者：武元衡（唐）

柳暗花明池上山，高樓歌酒換離顏。他時欲寄相思字，何處黃雲是隴間。
送魏正則擢第歸江陵
作者：武元衡（唐）

商山路接玉山深，古木蒼然盡合陰。會府登筵君最少，江城秋至肯驚心。
登闔閭古城
作者：武元衡（唐）

登高望遠自傷情，柳發花開映古城。全盛已隨流水去，黃鸝空囀舊春聲。
尋三藏上人
作者：武元衡（唐）

北風吹雪暮蕭蕭，問法尋僧上界遙。臨水手持筇竹杖，逢君不語指芭蕉。
山居
作者：武元衡（唐）

身依泉壑將時背，路入煙蘿得地深。終歲不知城郭事，手栽林竹盡成陰。
長安賊中寄題江南所居茱萸樹
作者：武元衡（唐）

手種茱萸舊井傍，幾回春露又秋霜。今來獨向秦中見，攀折無時不斷腸。
春齋夜雨憶郭通微
作者：武元衡（唐）

桃源在在阻風塵，世事悠悠又遇春。雨滴閑階清夜久，焚香偏憶白雲人。
送嚴秀才
作者：武元衡（唐）

灞滻別離腸已斷，江山迢遞信仍稀。送君偏下臨岐淚，家在南州身未歸。
春日酬熊執易南亭花發見贈
作者：武元衡（唐）

千株桃杏參差發，想見花時人卻愁。曾忝陸機琴酒會，春亭惟願一淹留。
中春亭雪夜寄西鄰韓李二舍人
作者：武元衡（唐）

廣庭飛雪對愁人，寒谷由來不悟春。卻笑山陰乘興夜，何如今日戴家鄰。
立秋日與陸華原於縣界南館送鄒十八
作者：武元衡（唐）

風入昭陽池館秋，片雲孤鶴兩難留。明朝獨向青山郭，唯有蟬聲催白頭。
酬韋胄曹登天長寺上方見寄
作者：武元衡（唐）

青門幾度沾襟淚，並在東林雪外峰。今日重煩相憶處，春光知繞鳳池濃。
陌上暮春
作者：武元衡（唐）

青青南陌柳如絲，柳色鶯聲晚日遲。何處最傷遊客思，春風三月落花時。
春日偶作
作者：武元衡（唐）

飛花寂寂燕雙雙，南客衡門對楚江。惆悵管絃何處發，春風吹到讀書窗。
春暮寄杜嘉興昆弟
作者：武元衡（唐）

柳色千家與萬家，輕風細雨落殘花。數枝瓊玉無由見，空掩柴扉度歲華。
渡淮
作者：武元衡（唐）

暮濤凝雪長淮水，細雨飛梅五月天。行子不須愁夜泊，綠楊多處有人煙。
與崔十五同訪裴校書不遇
作者：武元衡（唐）

梨花落盡柳花時，庭樹流鶯日過遲。幾度相思不相見，春風何處有佳期。
夏日寄陸三達陸四逢並王念八仲周
作者：武元衡（唐）

士衡兄弟舊齊名，還似當年在洛城。聞說重門方隱相，古槐高柳夏陰清。
秋原寓目
作者：武元衡（唐）

木落風高天宇開，秋原一望思悠哉。邊城今少射鵰騎，連雁嗷嗷何處來。
贈歌人
作者：武元衡（唐）

林鶯一哢四時春，蟬翼羅衣白玉人。曾逐使君歌舞地，清聲長嘯翠眉顰。
同苗郎中送嚴侍禦赴黔中，因訪仙源之事
作者：武元衡（唐）

武陵源在朗江東，流水飛花仙洞中。莫問阮郎千古事，綠楊深處翠霞空。
使次盤豆驛望永樂縣
作者：武元衡（唐）

山川不記何年別，城郭應非昔所經。欲駐徵車終日望，天河雲雨晦冥冥。
緱山道中口號
作者：武元衡（唐）

秋山寂寂秋水清，寒郊木葉飛無聲。王子白雲仙去久，洛濱行路夜吹笙。
歲暮送舍人
作者：武元衡（唐）

邊城歲暮望鄉關，身逐戎旌未得還。欲別臨岐無限淚，故園花發寄君攀。
寓興呈崔員外諸公
作者：武元衡（唐）

三月楊花飛滿空，飄颻十裡雪如風。不知何處香醪熟，願醉佳園芳樹中。
單於曉角
作者：武元衡（唐）

胡兒吹角漢城頭，月皎霜寒大漠秋。三奏未終天便曉，何人不起望鄉愁。
汴河聞笳
作者：武元衡（唐）

何處金笳月裡悲，悠悠邊客夢先知。單於城下關山曲，今日中原總解吹。
塞上春懷
作者：武元衡（唐）

東風河外五城喧，南客徵袍滿淚痕。愁至獨登高處望，藹然雲樹重傷魂。
塞外月夜寄荊南熊侍禦
作者：武元衡（唐）

南依劉表北劉琨，徵戰年年簫鼓喧。雲雨一乖千萬裡，長城秋月洞庭猿。
單於罷戰卻歸題善陽館
作者：武元衡（唐）

單於南去善陽關，身逐歸雲到處閑。曾是五年蓮府客，每聞胡虜哭陰山。
韋常侍以賓客致仕，同諸公題壁
作者：武元衡（唐）

孤雲永日自徘徊，巖館蒼蒼遍綠苔。望苑忽驚新詔下，彩鸞歸處玉籠開。
學仙難
作者：武元衡（唐）

玉殿笙歌漢帝愁，鸞龍儼駕望瀛洲。黃金化盡方士死，青天欲上無緣由。
唐昌觀玉蕊花
作者：武元衡（唐）

琪樹芊芊玉蕊新，洞宮長閉彩霞春。日暮落英鋪地雪，獻花應過九天人。
春曉聞鶯
作者：武元衡（唐）

寥寥蘭臺曉夢驚，綠林殘月思孤鶯。猶疑蜀魄千年恨，化作冤禽萬囀聲。
聞嚴秘書與正字及諸客夜會因寄
作者：武元衡（唐）

衡門寥落歲陰窮，露濕莓苔葉厭風。聞道今宵阮家會，竹林明月七人同。
戲贈韓二秀才
作者：武元衡（唐）

名高折桂方年少，心苦為文命未通。聞說東堂今有待，飛鳴何處及春風。
聞王仲周所居牡丹花發，因戲贈
作者：武元衡（唐）

聞說庭花發暮春，長安才子看須頻。花開花落無人見，借問何人是主人。
酬王十八見招
作者：武元衡（唐）

王昌家直在城東，落盡庭花昨夜風。高興不辭千日醉，隨君走馬向新豐。
贈道者
作者：武元衡（唐）

麻衣如雪一枝梅，笑掩微妝入夢來。若到越溪逢越女，紅蓮池裡白蓮開。
重送白將軍
作者：武元衡（唐）

紅燭芳筵惜夜分，歌樓管咽思難聞。早知怨別人間世，不下青山老白雲。
和李丞題李將軍林園
作者：武元衡（唐）

落英飄蕊雪紛紛，啼鳥如悲霍冠軍。逝水不回弦管絕，玉樓迢遞鎖浮雲。
同張惟送霍總
作者：武元衡（唐）

春風簫管怨津樓，三奏行人醉不留。別後相思江上岸，落花飛處杜鵑愁。
贈別崔起居
作者：武元衡（唐）

三十年前會府同，紅顏銷盡兩成翁。別淚共將何處灑，錦江南渡足春風。
春日偶題
作者：武元衡（唐）

山川百戰古刀州，龍節來分聖主憂。靜守化條無一事，春風獨上望京樓。
聽歌
作者：武元衡（唐）

月上重樓絲管秋，佳人夜唱古梁州。滿堂誰是知音者，不惜千金與莫愁。
酬韋胄曹
作者：武元衡（唐）

相逢異縣蹉跎意，無複少年容易歡。桃李美人攀折盡，何如松柏四時寒。
同幕府夜宴惜花
作者：武元衡（唐）

芳草落花明月榭，朝雲暮雨錦城春。莫愁紅豔風前散，自有青蛾鏡裡人。
代佳人贈張郎中
作者：武元衡（唐）

洛陽佳麗本神仙，冰雪顏容桃李年。心愛阮郎留不住，獨將珠淚濕紅鉛。
餞裴行軍赴朝命
作者：武元衡（唐）

來時聖主假光輝，心恃朝恩計日歸。誰料忽成雲雨別，獨將邊淚灑戎衣。
秋日經潼關感寓
作者：武元衡（唐）

昔年曾逐漢徵東，三授兵符百戰中。力保山河嗟下世，秋風牢落故營空。
贈歌人
作者：武元衡（唐）

仙歌靜轉玉簫催，疑是流鶯禁苑來。他日相思夢巫峽，莫教雲雨晦陽臺。
見郭侍郎題壁
作者：武元衡（唐）

萬裡楓江偶問程，青苔壁上故人名。悠悠身世限南北，一別十年空複情。
劉生詩
作者：韓愈（唐）

生名師命其姓劉，自少軒輊非常儔。棄家如遺來遠遊，越女一笑三年留，南逾橫嶺入炎州。青鯨高磨波山浮，問胡不歸良有由，美酒傾水炙肥牛。妖歌慢舞爛不收，瞥然一餉成十秋，昔須未生今白頭。五管曆遍無賢侯，我為羅列陳前修，芟蒿斬蓬利鋤耰。天星迴環數才周，
鄭群贈簟
作者：韓愈（唐）

蘄州笛竹天下知，鄭君所寶尤瑰奇。攜來當晝不得臥，法曹貧賤眾所易，腰腹空大何能為，自從五月困暑濕，日暮歸來獨惆悵，有賣直欲傾家資。誰謂故人知我意，青蠅側翅蚤蝨避，肅肅疑有清飆吹。倒身甘寢百疾愈，
豐陵行
作者：韓愈（唐）

羽衛煌煌一百里，曉出都門葬天子。群臣雜遝馳後先，清風飄飄輕雨灑，偃蹇旗旆卷以舒。逾梁下阪笳鼓咽，皇帝孝心深且遠，資送禮備無贏餘。設官置衛鎖嬪妓，墓藏廟祭不可亂，欲言非職知何如。
遊青龍寺贈崔大補闕
作者：韓愈（唐）

秋灰初吹季月管，日出卯南暉景短。友生招我佛寺行，然雲燒樹火實駢，金烏下啄赬虯卵。魂翻眼倒忘處所，二三道士席其間，靈液屢進玻黎碗。忽驚顏色變韶稚，前年嶺隅鄉思發，躑躅成山開不算。去歲羈帆湘水明，思君攜手安能得，今者相從敢辭懶。由來鈍騃寡參尋，年少得途未要忙，時清諫疏尤宜罕。何人有酒身無事，南山逼冬轉清瘦，刻畫圭角出崖窾。當憂複被冰雪埋，
贈崔立之評事
作者：韓愈（唐）

崔侯文章苦捷敏，高浪駕天輸不盡。曾從關外來上都，搖毫擲簡自不供，頃刻青紅浮海蜃。才豪氣猛易語言，勿嫌法官未登朝，猶勝赤尉長趨尹。時命雖乖心轉壯，子時專場誇觜距，餘始張軍嚴韅靷。爾來但欲保封疆，頻蒙怨句刺棄遺，豈有閑官敢推引。深藏篋笥時一發，當今聖人求侍從，拔擢杞梓收楛箘。東馬嚴徐已奮飛，走章馳檄在得賢，燕雀紛拏要鷹隼。竊料二途必處一，牆根菊花好沽酒，錢帛縱空衣可準。暉暉簷日暖且鮮，能來取醉任喧呼，死後賢愚俱泯泯。
送區弘南歸
作者：韓愈（唐）

穆昔南征軍不歸，蟲沙猿鶴伏以飛。洶洶洞庭莽翠微，我遷於南日周圍，來見者眾莫依俙。爰有區子熒熒暉，雖有不逮驅騑騑，或採於薄漁於磯。服役不辱言不譏，子雖勤苦終何希，王都觀闕雙巍巍。騰蹋眾駿事鞍鞿，開書拆衣淚痕晞，雖不敕還情庶幾。朝暮盤羞惻庭闈，蜃沉海底氣升霏，彩雉野伏朝扇翬。處子窈窕王所妃，出送撫揹我涕揮，行行正直慎脂韋。業成志樹來頎頎，
三星行
作者：韓愈（唐）

我生之辰，月宿南鬥。牛奮其角，箕張其口。牛不見服箱，鬥不挹酒漿。箕獨有神靈，無時停簸揚。無善名已聞，無惡聲已讙。名聲相乘除，得少失有餘。三星各在天，什伍東西陳。嗟汝牛與鬥，汝獨不能神。
剝啄行
作者：韓愈（唐）

剝剝啄啄，有客至門。我不出應，客去而嗔。從者語我，空堂幽幽，有秸有莞。門以兩板，叢書於間。窅窅深塹，子雖雲爾，其口益蕃。我為子謀，有萬其全。凡今之人，變化咀嚼，有鬼有神。今去不勇，其如後艱。我謝再拜，
青青水中蒲三首
作者：韓愈（唐）

青青水中蒲，下有一雙魚。君今上隴去，我在與誰居。青青水中蒲，長在水中居。寄語浮萍草，相隨我不如。青青水中蒲，葉短不出水。婦人不下堂，行子在萬裡。
孟東野失子
作者：韓愈（唐）

失子將何尤，吾將上尤天。女實主下人，與奪一何偏。彼於女何有，乃令蕃且延。此獨何罪辜，生死旬日間。上呼無時聞，滴地淚到泉。地祇為之悲，瑟縮久不安。乃呼大靈龜，騎雲款天門。問天主下人，薄厚胡不均。天曰天地人，由來不相關。吾懸日與月，吾系星與辰。日月相噬齧，星辰踣而顛。吾不女之罪，知非女由因。且物各有分，孰能使之然。有子與無子，禍福未可原。魚子滿母腹，一一欲誰憐。細腰不自乳，舉族常孤鰥。鴟梟啄母腦，母死子始翻。蝮蛇生子時，坼裂腸與肝。好子雖雲好，未還恩與勤。惡子不可說，鴟梟蝮蛇然。有子且勿喜，無子固勿歎。上聖不待教，賢聞語而遷。下愚聞語惑，雖教無由悛。大靈頓頭受，即日以命還。地祇謂大靈，女往告其人。東野夜得夢，有夫玄衣巾。闖然入其戶，三稱天之言。再拜謝玄夫，收悲以歡忻。
陸渾山火和皇甫湜用其韻
作者：韓愈（唐）

皇甫補官古賁渾，時當玄冬澤幹源。山狂穀很相吐吞，天跳地踔顛乾坤，赫赫上照窮崖垠。截然高周燒四垣，水龍鼉龜魚與黿，鴉鴟雕鷹雉鵠鶤。燖炰煨爊孰飛奔，千鐘萬鼓咽耳喧。攢雜啾嚄沸篪塤，彤幢絳旃紫纛幡。炎官熱屬朱冠褌，髹其肉皮通髀臀。頹胸垤腹車掀轅，紅帷赤幕羅脤膰，fI池波風肉陵屯。谽呀鉅壑頗黎盆，齒牙嚼齧舌顎反，電光ze磹赬目fu，頊冥收威避玄根，命黑螭偵焚其元，天闕悠悠不可援。夢通上帝血面論，徐命之前問何冤，火行於冬古所存。我如禁之絕其飧，視桃著花可小騫，月及申酉利複怨。助汝五龍從九鯤，要餘和增怪又煩，雖欲悔舌不可捫。
縣齋讀書
作者：韓愈（唐）

出宰山水縣，讀書松桂林。蕭條捐末事，邂逅得初心。哀狖醒俗耳，清泉潔塵襟。詩成有共賦，酒熟無孤斟。青竹時默釣，白雲日幽尋。南方本多毒，北客恆懼侵。謫譴甘自守，滯留愧難任。投章類縞帶，佇答逾兼金。
新竹
作者：韓愈（唐）

筍添南階竹，日日成清閟。縹節已儲霜，黃苞猶掩翠。出欄抽五六，當戶羅三四。高標陵秋嚴，貞色奪春媚。稀生巧補林，並出疑爭地。縱橫乍依行，爛熳忽無次。風枝未飄吹，露粉先涵淚。何人可攜玩，清景空瞪視。
晚菊
作者：韓愈（唐）

少年飲酒時，踴躍見菊花。今來不復飲，每見恆諮嗟。佇立摘滿手，行行把歸家。此時無與語，棄置奈悲何。
落齒
作者：韓愈（唐）

去年落一牙，今年落一齒。俄然落六七，落勢殊未已。餘存皆動搖，盡落應始止。憶初落一時，但念豁可恥。及至落二三，始憂衰即死。每一將落時，懍懍恆在已。叉牙妨食物，顛倒怯漱水。終焉舍我落，意與崩山比。今來落既熟，見落空相似。餘存二十餘，次第知落矣。倘常歲落一，自足支兩紀。如其落並空，與漸亦同指。人言齒之落，壽命理難恃。我言生有涯，長短俱死爾。人言齒之豁，左右驚諦視。我言莊周雲，水雁各有喜。語訛默固好，嚼廢軟還美。因歌遂成詩，持用詫妻子。
哭楊兵部凝陸歙州參
作者：韓愈（唐）

人皆期七十，才半豈蹉跎。並出知己淚，自然白髮多。晨興為誰慟，還坐久滂沱。論文與晤語，已矣可如何。
苦寒
作者：韓愈（唐）

四時各平分，一氣不可兼。隆寒奪春序，顓頊固不廉。太昊弛維綱，畏避但守謙。遂令黃泉下，萌牙夭句尖。草木不復抽，百味失苦甜。兇飆攪宇宙，鋩刃甚割砭。日月雖雲尊，不能活烏蟾。羲和送日出，恇怯頻窺覘。炎帝持祝融，呵噓不相炎。而我當此時，恩光何由沾。肌膚生鱗甲，衣被如刀鐮。氣寒鼻莫嗅，血凍指不拈。濁醪沸入喉，口角如銜箝。將持匕箸食，觸指如排簽。侵爐不覺暖，熾炭屢已添。探湯無所益，何況纊與縑。虎豹僵穴中，蛟螭死幽潛。熒惑喪纏次，六龍冰脫髯。芒碭大包內，生類恐盡殲。啾啾窗間雀，不知已微纖。舉頭仰天鳴，所願晷刻淹。不如彈射死，卻得親炰燖。鸞皇苟不存，爾固不在佔。其餘蠢動儔，俱死誰恩嫌。伊我稱最靈，不能女覆苫。悲哀激憤歎，五藏難安恬。中宵倚牆立，淫淚何漸漸。天王哀無辜，惠我下顧瞻。褰旒去耳纊，調和進梅鹽。賢能日登禦，黜彼傲與憸。生風吹死氣，豁達如褰簾。懸乳零落墮，晨光入前簷。雪霜頓銷釋，土脈膏且黏。豈徒蘭蕙榮，施及艾與蒹。日萼行鑠鑠，風條坐襜襜。天乎苟其能，吾死意亦厭。
和虞部盧四酬翰林錢七赤藤杖歌
作者：韓愈（唐）

赤藤為杖世未窺，臺郎始攜自滇池。滇王掃宮避使者，途經百國皆莫識，君臣聚觀逐旌麾。共傳滇神出水獻，幾重包裹自題署，不以珍怪誇荒夷。歸來捧贈同舍子，南宮清深禁闈密，唱和有類吹塤篪。妍辭麗句不可繼，
崔十六少府攝伊陽，以詩及書見投，因酬三十韻
作者：韓愈（唐）

崔君初來時，相識頗未慣。但聞赤縣尉，不比博士慢。賃屋得連牆，往來忻莫間。我時亦新居，觸事苦難辦。蔬飧要同吃，破襖請來綻。謂言安堵後，貸借更何患。不知孤遺多，舉族仰薄宦。有時未朝餐，得米日已晏。隔牆聞讙呼，眾口極鵝雁。前計頓乖張，居然見真贗。嬌兒好眉眼，袴腳凍兩骭。捧書隨諸兄，累累兩角丱。冬惟茹寒齏，秋始識瓜瓣。問之不言饑，飫若厭芻豢。才名三十年，久合居給諫。白頭趨走裡，閉口絕謗訕。府公舊同袍，拔擢宰山澗。寄詩雜詼俳，有類說鵬鷃。上言酒味酸，冬衣竟未擐。下言人吏稀，惟足彪與虥。又言致豬鹿，此語乃善幻。三年國子師，腸肚習藜莧。況住洛之涯，魴鱒可罩汕。肯效屠門嚼，久嫌弋者篡。謀拙日焦拳，活計似鋤剗。男寒澀詩書，妻瘦剩腰襻。為官不事職，厥罪在欺謾。行當自劾去，漁釣老葭薍。歲窮寒氣驕，冰雪滑磴棧。音問難屢通，何由覿清盼。
送侯參謀赴河中幕
作者：韓愈（唐）

憶昔初及第，各以少年稱。君頤始生須，我齒清如冰。爾時心氣壯，百事謂己能。一別詎幾何，忽如隔晨興。我齒豁可鄙，君顏老可憎。相逢風塵中，相視迭嗟矜。幸同學省官，末路再得朋。東司絕教授，遊宴以為恆。秋漁蔭密樹，夜博然明燈。雪徑抵樵叟，風廊折談僧。陸渾桃花間，有湯沸如烝。三月崧少步，躑躅紅千層。洲沙厭晚坐，嶺壁窮晨升。沈冥不計日，為樂不可勝。遷滿一已異，乖離坐難憑。行行事結束，人馬何蹻騰。感激生膽勇，從軍豈嘗曾。洸洸司徒公，天子爪與肱。提師十萬餘，四海欽風稜。河北兵未進，蔡州帥新薨。曷不請掃除，活彼黎與烝。鄙夫誠怯弱，受恩愧徒弘。猶思脫儒冠，棄死取先登。又欲面言事，上書求詔徵。侵官固非是，妄作譴可懲。惟當待責免，耕劚歸溝塍。今君得所附，勢若脫韝鷹。檄筆無與讓，幕謀識其膺。收績開史牒，翰飛逐溟鵬。男兒貴立事，流景不可乘。歲老陰沴作，雲頹雪翻崩。別袖拂洛水，徵車轉崤陵。勤勤酒不進，勉勉恨已仍。送君出門歸，愁腸若牽繩。默坐念語笑，痴如遇寒蠅。策馬誰可適，晤言誰為應。席塵惜不掃，殘尊對空凝。信知後會時，日月屢環緪。生期理行役，歡緒絕難承。寄書惟在頻，無吝簡與繒。
東都遇春
作者：韓愈（唐）

少年氣真狂，有意與春競。行逢二三月，九州花相映。川原曉服鮮，桃李晨妝靚。荒乘不知疲，醉死豈辭病。飲啖惟所便，文章倚豪橫。爾來曾幾時，白髮忽滿鏡。舊遊喜乖張，新輩足嘲評。心腸一變化，羞見時節盛。得閒無所作，貴欲辭視聽。深居疑避仇，默臥如當暝。朝曦入牖來，鳥喚昏不醒。為生鄙計算，鹽米告屢罄。坐疲都忘起，冠側懶複正。幸蒙東都官，獲離機與阱。乖慵遭傲僻，漸染生弊性。既去焉能追，有來猶莫騁。有船魏王池，往往縱孤泳。水容與天色，此處皆綠淨。岸樹共紛披，渚牙相緯經。懷歸苦不果，即事取幽迸。貪求匪名利，所得亦已並。悠悠度朝昏，落落捐季孟。群公一何賢，上戴天子聖。謀謨收禹績，四面出雄勁。轉輸非不勤，稽逋有軍令。在庭百執事，奉職各祗敬。我獨胡為哉，坐與億兆慶。譬如籠中鳥，仰給活性命。為詩告友生，負愧終究竟。
感春五首
作者：韓愈（唐）

辛夷高花最先開，青天露坐始此回。已呼孺人戛鳴瑟，如今到死得閒處，還有詩賦歌康哉。洛陽東風幾時來，川波岸柳春全回。宮門一鎖不復啟，孤吟屢闋莫與和，寸恨至短誰能裁。春田可耕時已催，王師北討何當回。放車載草農事濟，朝廷未省有遺策，肯不垂意瓶與罍。前隨杜尹拜表回，笑言溢口何歡咍。孔丞別我適臨汝，天公高居鬼神惡，欲保性命誠難哉。辛夷花房忽全開，將衰正盛須頻來。清晨輝輝燭霞日，迎繁送謝別有意，誰肯留戀少環回。
酬裴十六功曹巡府西驛途中見寄
作者：韓愈（唐）

相公罷論道，聿至活東人。禦史坐言事，作吏府中塵。遂令河南治，今古無儔倫。四海日富庶，道途隘蹄輪。府西三百里，候館同魚鱗。相公謂禦史，勞子去自巡。是時山水秋，光景何鮮新。哀鴻鳴清耳，宿霧褰高旻。遺我行旅詩，軒軒有風神。譬如黃金盤，照耀荊璞真。我來亦已幸，事賢友其仁。持竿洛水側，孤坐屢窮辰。多才自勞苦，無用只因循。辭免期匪遠，行行及山春。
燕河南府秀才得生字
作者：韓愈（唐）

吾皇紹祖烈，天下再太平。詔下諸郡國，歲貢鄉曲英。元和五年冬，房公尹東京。功曹上言公，是月當登名。乃選二十縣，試官得鴻生。群儒負己材，相賀簡擇精。怒起簸羽翮，引吭吐鏗轟。此都自周公，文章繼名聲。自非絕殊尤，難使耳目驚。今者遭震薄，不能出聲鳴。鄙夫忝縣尹，愧慄難為情。惟求文章寫，不敢妒與爭。還家敕妻兒，具此煎炰烹。柿紅蒲萄紫，餚果相扶檠。芳荼出蜀門，好酒濃且清。何能充歡燕，庶以露厥誠。昨聞詔書下，權公作邦楨。文人得其職，文道當大行。陰風攪短日，冷雨澀不晴。勉哉戒徒馭，家國遲子榮。
送李翱
作者：韓愈（唐）

廣州萬裡途，山重江逶迤。行行何時到，誰能定歸期。揖我出門去，顏色異恆時。雖雲有追送，足跡絕自茲。人生一世間，不自張與弛。譬如浮江木，縱橫豈自知。甯懷別時苦，勿作別後思。
送石洪處士赴河陽幕得起字
作者：韓愈（唐）

長把種樹書，人雲避世士。忽騎將軍馬，自號報恩子。風雲入壯懷，泉石別幽耳。鉅鹿師欲老，常山險猶恃。豈惟彼相憂，固是吾徒恥。去去事方急，酒行可以起。
送湖南李正字歸
作者：韓愈（唐）

長沙入楚深，洞庭值秋晚。人隨鴻雁少，江共蒹葭遠。歷歷餘所經，悠悠子當返。孤遊懷耿介，旅宿夢婉娩。風土稍殊音，魚蝦日異飯。親交俱在此，誰與同息偃。
與薛昭合婚詩
作者：張雲容（唐）

臉花不綻幾含幽，今夕陽春獨換秋。我守孤燈無白日，寒雲隴上更添愁。幽谷啼鶯整羽翰，犀沈玉冷自長歎。月華不向扃泉戶，露滴松枝一夜寒。韶光不見分成塵，曾餌金丹忽有神。不意薛生攜舊律，獨開幽谷一枝春。誤入宮垣漏網人，月華靜洗玉階塵。自疑飛到蓬萊頂，瓊豔三枝半夜春。
留別盧陲
作者：崔少玄（唐）

得之一元，匪受自天。太老之真，無上之仙。光含影藏，丹霄碧虛，上聖之儔。百歲之後，空餘墳丘。
歌
作者：戚逍遙（唐）

笑看滄海欲成塵，王母花前別眾真。千歲卻歸天上去，一心珍重世間人。
錦城春望
作者：卓英英（唐）

和風裝點錦城春，細雨如絲壓玉塵。漫把詩情訪奇景，豔花濃酒屬閒人。
理笙
作者：卓英英（唐）

頻倚銀屏理鳳笙，調中幽意起春情。因思往事成惆悵，不得緱山和一聲。
遊福感寺答少年
作者：卓英英（唐）

牡丹未及開時節，況是秋風莫近前。留待來年二三月，一枝和露壓神仙。
答玄士
作者：卓英英（唐）

數載幽欄種牡丹，裹香包豔待神仙。神仙既有丹青術，攜取何妨入洞天。
和卓英英錦城春望
作者：眉娘（唐）

蠶市初開處處春，九衢明豔起香塵。世間總有浮華事，爭及仙山出世人。
和卓英英理笙
作者：眉娘（唐）

但於閨閣熟吹笙，太白真仙自有情。他日丹霄驂白鳳，何愁子晉不聞聲。
附：太白山玄士畫地吟
作者：眉娘（唐）

學得丹青數萬年，人間幾度變桑田。桑田雖變丹青在，誰向丹青合得仙。
答張鬱歌
作者：洛川仙女（唐）

彩雲入帝鄉，白鶴又迴翔。久留深不可，蓬島路遐長。空愛長生術，不是長生人。今日洛川別，可惜洞中春。
附：張鬱洛川沿步吟
作者：洛川仙女（唐）

浮生如夢能幾何，浮生複更憂患多。無人與我長生術，洛川春日且長歌。
題玉壺贈元柳二子
作者：南溟夫人（唐）

來從一葉舟中來，去向百花橋上去。若到人間扣玉壺，鴛鴦自解分明語。
會真詩
作者：雲臺峰女仙（唐）

人世徒紛擾，其生似夢華。誰言今昔裡，俯首視雲霞。
會真詩
作者：雲臺峰女仙（唐）

幾劫澄煩思，今身僅小成。誓將雲外隱，不向世間存。
會真詩
作者：雲臺峰女仙（唐）

綽約離塵世，從容上太清。雲衣無綻日，鶴駕沒遙程。
會真詩
作者：雲臺峰女仙（唐）

華嶽無三尺，東瀛僅一杯。入雲騎彩鳳，歌舞上蓬萊。
會真詩
作者：雲臺峰女仙（唐）

共作雲山侶，俱辭世界塵。靜思前日事，拋卻幾年身。
仙詩五首
作者：吳清妻（唐）

道啟真心覺漸清，天教絕粒應精誠。雲外仙歌笙管合，花間風引步虛聲。□□□□□□□，□君隱處當一星。□□蓮花山頭飯，黃精仙人掌上經。飛鳥莫到人莫攀，一隱十年不下山。袖中短書誰為達，華山道士賣藥還。日落焚香坐醮壇，庭花露濕漸更闌。淨水仙童調玉液，春宵羽客化金丹。攝念精思引彩霞，焚香虛室對煙花。道合雲霄遊紫府，湛然真境瑞皇家。
贈封陟
作者：上元夫人（唐）

謫居蓬島別瑤池，春媚煙花有所思。為愛君心能潔白，願操箕帚奉屏幃。
再贈
作者：上元夫人（唐）

弄玉有夫皆得道，劉綱兼室盡登仙。君能仔細窺朝露，須逐雲車拜洞天。
留別
作者：上元夫人（唐）

蕭郎不顧鳳樓人，雲澀回車淚臉新。愁想蓬瀛歸去路，難窺舊苑碧桃春。
題寺廊柱
作者：慈恩院女仙（唐）

皇子陂頭好月明，忘卻華筵到曉行。煙收山低翠黛橫，折得荷花遠恨生。湖水團團夜如鏡，碧樹紅花相掩映。北斗闌幹移曉柄，有似佳期常不定。
後土夫人
作者：蜀宮群仙（唐）

偶引群仙到世間，燻風殿裡醉華筵。等閒貪賞不歸去，愁殺韋郎一覺眠。
王母
作者：蜀宮群仙（唐）

滄海成塵幾萬秋，碧桃花發長春愁。不來便是數千載，周穆漢皇何處遊。
麻姑
作者：蜀宮群仙（唐）

世間何事不潸然，得失人情命不延。適向蔡家廳上飲，回頭已見一千年。
上元夫人
作者：蜀宮群仙（唐）

思量往事一愁容，阿母曾邀到漢宮。城闕不存人不見，茂陵荒草恨無窮。
弄玉
作者：蜀宮群仙（唐）

採鳳飛來到禁闈，便隨王母駐瑤池。如今記得秦樓上，偷見蕭郎惱妾時。
太真
作者：蜀宮群仙（唐）

春夢悠揚生下界，一堪成笑一堪悲。馬嵬不是無情地，自遇蓬萊睡覺時。
贈郭翰二首
作者：織女（唐）

河漢雖雲闊，三秋尚有期。情人終已矣，良會更何時。朱閣臨清溪，瓊宮銜紫房。佳情期在此，只是斷人腸。
附：郭翰酬織女
作者：織女（唐）

人世將天上，由來不可期。誰知一回顧，更作兩相思。贈枕猶香澤，啼衣尚淚痕。玉顏霄漢裡，空有往來魂。
書任生案
作者：嵩山女（唐）

我本籍上清，謫居遊五嶽。以君無俗累，來勸神仙學。葛洪還有婦，王母亦有夫。神仙盡靈匹，君意合何如。
臨去書贈
作者：嵩山女（唐）

君子既執迷，無由達情素。明月海山上，秋風獨歸去。
與趙旭叩柱歌
作者：青童（唐）

白雲飄飄星漢斜，獨行窈窕浮雲車。仙郎獨邀青童君，結情羅帳連心花。
題壁
作者：觀梅女仙（唐）

南枝向暖北枝寒，一種春花有兩般。憑仗高樓莫吹笛，大家留取倚闌看。
歌
作者：吳彩鸞（唐）

若能相伴陟仙壇，應得文簫駕彩鸞。自有繡襦並甲帳，瑤臺不怕雪霜寒。
臨化絕句
作者：王氏女（唐）

玩水登山無足時，諸仙頻下聽吟詩。此心不戀居人世，唯見天邊雙鶴飛。
贈華山遊人
作者：毛女正美（唐）

藥苗不滿笥，又更上危巔。回首歸去路，相將入翠煙。曾折松枝為寶櫛，又編慄葉代羅襦。有時問卻秦宮事，笑撚山花望太虛。
在紫霄夫人席上作
作者：桃花夫人（唐）

昔時訓子西河上，漢使經過問妾緣。自到仙山不知老，凡間喚作幾千年。
答孫玄照
作者：王仙仙（唐）

鴛鴦相見不相隨，籠裡籠前整羽衣。但得他時人放去，水中長作一雙飛。
附：孫玄照琴中歌贈王仙仙
作者：王仙仙（唐）

相如曾作鳳兮吟，昔被文君會此音。今日孤鸞還獨語，痛哉仙子不彈琴。
臨刑賦
作者：楊損（唐）

聖主何曾識仲都，可嗟社稷在須臾。市東便是神仙窟，何必乘舟泛五湖。
別遙見詩
作者：妙女（唐）

手攀橋柱立，滴淚天河滿。
公子行
作者：陳羽（唐）

金羈白麵郎，何處蹋青來。馬嬌郎半醉，躞蹀望樓臺。似見樓上人，玲瓏窗戶開。隔花聞一笑，落日不知回。
古意
作者：陳羽（唐）

十三學繡羅衣裳，自憐紅袖聞馨香。人言此是嫁時服，車馬駢闐賀門館，自然不失為公卿。是時妾家猶未貧，郎家居近禦溝水，豪門客盡躡珠履。雕盤酒器常不幹，朝參暮拜白玉堂，繡衣著盡黃金縷。妾貌漸衰郎漸薄，妾年四十絲滿頭，郎年五十封公侯。男兒全盛日忘舊，歸來略略不相顧，卻令侍婢生光輝。郎恨婦人易衰老，
長相思
作者：陳羽（唐）

相思長相思，相思無限極。相思苦相思，相思損容色。容色真可惜，相思不可徹。日日長相思，相思腸斷絕。腸斷絕，淚還續，閒人莫作相思曲。
送戴端公赴容州
作者：陳羽（唐）

分命諸侯重，葳蕤繡服香。八蠻治險阻，千騎蹋繁霜。山斷旌旗出，天晴劍佩光。還將小戴禮，遠出化南方。
送殷華之洪州
作者：陳羽（唐）

離堂悲楚調，君奏豫章行。愁處雪花白，夢中江水清。扣船歌月色，避浪宿猿聲。還作經年別，相思湖草生。
春日晴原野望
作者：陳羽（唐）

東風吹暖氣，消散入晴天。漸變池塘色，欲生楊柳煙。蒙茸花向月，潦倒客經年。鄉思應愁望，江湖春水連。
湘妃怨
作者：陳羽（唐）

舜欲省蠻陬，南巡非逸遊。九山沉白日，二女泣滄洲。目極楚雲斷，恨連湘水流。至今聞鼓瑟，咽絕不勝愁。
冬晚送友人使西蕃
作者：陳羽（唐）

驛使向天西，巡羌複入氐。玉關晴有雪，砂磧雨無泥。落淚軍中笛，驚眠塞上雞。逢春鄉思苦，萬裡草萋萋。
春園即事
作者：陳羽（唐）

水隔群物遠，夜深風起頻。霜中千樹橘，月下五湖人。聽鶴忽忘寢，見山如得鄰。明年還到此，共看洞庭春。
送友人及第歸江東
作者：陳羽（唐）

五陵春色泛花枝，心醉花前遠別離。落羽恥為關右客，家住洞庭多釣伴，因來相賀話相思。
梓州與溫商夜別
作者：陳羽（唐）

鳳凰城裡花時別，玄武江邊月下逢。客舍莫辭先買酒，明日又行西蜀路，不堪天際遠山重。
長安臥病秋夜言懷
作者：陳羽（唐）

九重門鎖禁城秋，月過南宮漸映樓。紫陌夜深槐露滴，楚客病來鄉思苦，寂寥燈下不勝愁。
喜雪上竇相公
作者：陳羽（唐）

千門萬戶雪花浮，點點無聲落瓦溝。全似玉塵銷更積，平地已沾盈尺潤，年豐須荷富人侯。
宴楊駙馬山亭
作者：陳羽（唐）

垂楊拂岸草茸茸，繡戶窗前花影重。鱠下玉盤紅縷細，落日泛舟同醉處，回潭百丈映千峰。
西蜀送許中庸歸秦赴舉
作者：陳羽（唐）

春色華陽國，秦人此別離。驛樓橫水影，鄉路入花枝。日暖鶯飛好，山晴馬去遲。劍門當石隘，棧閣入雲危。獨鶴心千里，貧交酒一卮。桂條攀偃蹇，蘭葉藉參差。旅夢驚蝴蝶，殘芳怨子規。碧霄今夜月，惆悵上峨嵋。
小苑春望宮池柳色
作者：陳羽（唐）

宛宛如絲柳，含黃一望新。未成溝上暗，且向日邊春。嫋娜方遮水，低迷欲醉人。託空芳鬱鬱，逐溜影鱗鱗。弄水滋宵露，垂枝染夕塵。夾堤連太液，還似映天津。
中秋夜臨鏡湖望月
作者：陳羽（唐）

鏡裡秋宵望，湖平月彩深。圓光珠入浦，浮照鵲驚林。澹動光還碎，嬋娟影不沉。遠時生岸曲，空處落波心。迥徹輪初滿，孤明魄未侵。桂枝如可折，何惜夜登臨。
江上愁思二首
作者：陳羽（唐）

江上翁開門，開門向衰草。只知愁子孫，不覺生涯老。江上草莖枯，莖枯葉複焦。那堪芳意盡，夜夜沒寒潮。
梁城老人怨
作者：陳羽（唐）

朝為耕種人，暮作刀槍鬼。相看父子血，共染城濠水。
送靈一上人
作者：陳羽（唐）

十年勞遠別，一笑喜相逢。又上青山去，青山千萬重。
經夫差廟
作者：陳羽（唐）

姑蘇城畔千年木，刻作夫差廟裡神。冠蓋寂寥塵滿室，不知簫鼓樂何人。
九月十日即事
作者：陳羽（唐）

漢江天外東流去，巴塞連山萬裡秋。節過重陽人病起，一枝殘菊不勝愁。
夏日宴九華池贈主人
作者：陳羽（唐）

池上涼臺五月涼，百花開盡水芝香。黃金買酒邀詩客，醉倒簷前青玉床。
長安早春言志
作者：陳羽（唐）

九衢日暖樹蒼蒼，萬裡吳人憶水鄉。漢主未曾親羽獵，不知將底諫君王。
讀蘇屬國傳
作者：陳羽（唐）

天山西北居延海，沙塞重重不見春。腸斷帝鄉遙望日，節旄零落漢家臣。
吳城覽古
作者：陳羽（唐）

吳王舊國水煙空，香徑無人蘭葉紅。春色似憐歌舞地，年年先發館娃宮。
犍為城下夜泊聞夷歌
作者：陳羽（唐）

犍為城下牂牁路，空塚灘西賈客舟。此夜可憐江上月，夷歌銅鼓不勝愁。
和王中丞使君春日過高評事幽居
作者：陳羽（唐）

風光滿路旗幡出，林下高人待使君。笑藉紫蘭相向醉，野花千樹落紛紛。
和王中丞中和日
作者：陳羽（唐）

節應中和天地晴，繁弦疊鼓動高城。漢家分刺諸侯貴，一曲陽春江水清。
同韋中丞花下夜飲贈歌人
作者：陳羽（唐）

銀燭煌煌半醉人，嬌歌宛轉動朱唇。繁花落盡春風裡，繡被郎官不負春。
若耶溪逢陸澧
作者：陳羽（唐）

溪上春晴聊看竹，誰言驛使此相逢。擔簦躡屐仍多病，笑殺雲間陸士龍。
夜泊荊溪
作者：陳羽（唐）

小雪已晴蘆葉暗，長波乍急鶴聲嘶。孤舟一夜宿流水，眼看山頭月落溪。
南山別僧
作者：陳羽（唐）

惆悵人間多別離，梅花滿眼獨行時。無家度日多為客，欲共山僧何處期。
戲題山居二首
作者：陳羽（唐）

雲蓋秋松幽洞近，水穿危石亂山深。門前自有千竿竹，免向人家看竹林。雖有柴門長不關，片雲高木共身閑。猶嫌住久人知處，見欲移居更上山。
山中秋夜喜周士閑見過
作者：陳羽（唐）

青山高處上不易，白雲深處行亦難。留君不宿對秋月，莫厭山空泉石寒。
過櫟陽山溪
作者：陳羽（唐）

眾草穿沙芳色齊，蹋莎行草過春溪。閑雲相引上山去，人到山頭雲卻低。
姑蘇臺懷古
作者：陳羽（唐）

憶昔吳王爭霸日，歌鐘滿地上高臺。三千宮女看花處，人盡臺崩花自開。
將歸舊山留別
作者：陳羽（唐）

相共遊梁今獨還，異鄉搖落憶空山。信陵死後無公子，徒向夷門學抱關。
遊洞靈觀
作者：陳羽（唐）

初訪西城禮少君，獨行深入洞天雲。風吹青桂寒花落，香繞仙壇處處聞。
旅次沔陽，聞克復，而用師者窮兵黷武，因書簡之
作者：陳羽（唐）

江上煙消漢水清，王師大破綠林兵。干戈用盡人成血，韓信空傳壯士名。
湘君祠
作者：陳羽（唐）

二妃怨處雲沉沉，二妃哭處湘水深。商人酒滴廟前草，蕭索風生斑竹林。
送辛吉甫常州覲省
作者：陳羽（唐）

西去蘭陵家不遠，到家還及採蘭時。新年送客我為客，惆悵門前黃柳絲。
題舞花山大師遺居
作者：陳羽（唐）

西過流沙歸路長，一生遺跡在東方。空堂寂寞閉燈影，風動四山松柏香。
廣陵秋夜對月即事
作者：陳羽（唐）

霜落寒空月上樓，月中歌吹滿揚州。相看醉舞倡樓月，不覺隋家陵樹秋。
早秋滻水送人歸越
作者：陳羽（唐）

涼葉蕭蕭生遠風，曉鴉飛度望春宮。越人歸去一搖首，腸斷馬嘶秋水東。
小江驛送陸侍禦歸湖上山
作者：陳羽（唐）

鶴唳天邊秋水空，荻花蘆葉起西風。今夜渡江何處宿，會稽山在月明中。
送李德輿歸穿石洞山居
作者：陳羽（唐）

烏巾年少歸何處，一片彩霞仙洞中。惆悵別時花似雪，行人不肯醉春風。
酬幽居閑上人喜及第後見贈
作者：陳羽（唐）

九霄心在勞相問，四十年間豈足驚。風動自然雲出岫，高僧不用笑浮生。
洛下贈徹公
作者：陳羽（唐）

天竺沙門洛下逢，請為同社笑相容。支頤忽望碧雲裡，心愛嵩山第幾重。
觀朱舍人歸葬吳中
作者：陳羽（唐）

翩翩絳旐寒流上，行引東歸萬裡魂。幾處州人臨水哭，共看遺草有王言。
題清鏡寺留別
作者：陳羽（唐）

路入千山愁自知，雪花撩亂壓松枝。世人並道離別苦，誰信山僧輕別離。
從軍行
作者：陳羽（唐）

海畔風吹凍泥裂，枯桐葉落枝梢折。橫笛聞聲不見人，紅旗直上天山雪。
宿淮陰作
作者：陳羽（唐）

秋燈點點淮陰市，楚客聯檣宿淮水。夜深風起魚鱉腥，韓信祠堂明月裡。
春日南山行
作者：陳羽（唐）

處處看山不可行，野花相向笑無成。長嫌為客過州縣，漸被時人識姓名。
步虛詞二首
作者：陳羽（唐）

漢武清齋讀鼎書，太官扶上畫雲車。壇上月明宮殿閉，仰看星斗禮空虛。樓殿層層阿母家，昆侖山頂駐紅霞。笙歌出見穆天子，相引笑看琪樹花。
襄陽過孟浩然舊居
作者：陳羽（唐）

襄陽城郭春風起，漢水東流去不還。孟子死來江樹老，煙霞猶在鹿門山。
送友人遊嵩山
作者：陳羽（唐）

嵩山歸路繞天壇，雪影松聲滿穀寒。君見九龍潭上月，莫辭清夜訪袁安。
伏翼西洞送夏方慶
作者：陳羽（唐）

洞裡春晴花正開，看花出洞幾時回。殷勤好去武陵客，莫引世人相逐來。
贈人
作者：陳羽（唐）

或棹孤舟或杖藜，尋常適意釣長溪。草堂竹徑在何處，落日孤煙寒渚西。
句
作者：陳羽（唐）

稚子新能編筍笠，山妻舊解補荷衣。秋山隔岸清猿叫，
延英殿玉靈芝詩三章，章八句
作者：李亨（唐）

玉殿肅肅，靈芝煌煌。重英發秀，連葉分房。宗廟之福，垂其耿光。元氣產芝，明神合德。紫微間採，白蕣呈色。載啟瑞圖，庶符皇極。天心有眷，王道惟直。幸生芳本，當我扆旒。效此靈質，賁其王猷。神惟不愛，道亦無求。端拱思惟，永荷天休。
賜梨李泌與諸王聯句
作者：李亨（唐）

先生年幾許，顏色似童兒。——潁王夜抱九仙骨，朝披一品衣。——信王不食千鐘粟，唯餐兩顆梨。——益王天生此間氣，助我化無為。——李亨
中和節日宴百僚賜詩
作者：李適（唐）

韶年啟仲序，初吉諧良辰。肇茲中和節，式慶天地春。歡酣朝野同，生德區宇均。雲開灑膏露，草疏芳河津。歲華今載陽，東作方肆勤。慚非燻風唱，曷用慰吾人。
中和節賜百官燕集因示所懷
作者：李適（唐）

至化恆在宥，保和茲息人。推誠撫諸夏，與物長為春。仲月風景暖，禁城花柳新。芳時協金奏，賜宴同群臣。絲竹豈雲樂，忠賢惟所親。庶洽朝野意，曠然天地均。
重陽日賜宴曲江亭，賦六韻詩用清字
作者：李適（唐）

早衣對庭燎，躬化勤意誠。時此萬機暇，適與佳節並。曲池潔寒流，芳菊舒金英。乾坤爽氣滿，臺殿秋光清。朝野慶年豐，高會多歡聲。永懷無荒戒，良士同斯情。
九月十八賜百僚追賞因書所懷
作者：李適（唐）

雨霽霜氣肅，天高雲日明。繁林已墜葉，寒菊仍舒榮。懿此秋節時，更延追賞情。池臺列廣宴，絲竹傳新聲。至樂非外獎，浹歡同中誠。庶敦朝野意，永使風化清。
送徐州張建封還鎮
作者：李適（唐）

牧守寄所重，才賢生為時。宣風自淮甸，授鉞膺藩維。入覲展遐戀，臨軒慰來思。忠誠在方寸，感激陳情詞。報國爾所向，恤人予是資。歡宴不盡懷，車馬當還期。穀雨將應候，行春猶未遲。勿以千里遙，而雲無己知。
麟德殿宴百僚
作者：李適（唐）

憂勤承聖緒，開泰喜時康。恭己臨群後，垂衣禦八荒。務閑春向暮，朝罷日猶長。紫殿初筵列，彤庭廣樂張。成功歸輔弼，致理賴忠良。共此歡娛事，千秋樂未央。
元日退朝觀軍仗歸營
作者：李適（唐）

獻歲視元朔，萬方鹹在庭。端旒揖群後，回輦閱師貞。彩仗宿華殿，退朝歸禁營。分行左右出，轉旆風雲生。歷歷趨複道，容容映層城。勇餘矜捷技，令肅無喧聲。眷此戎旅節，載嘉良士誠。順時傾宴賞，亦以助文經。
中和節賜群臣宴賦七韻
作者：李適（唐）

東風變梅柳，萬匯生春光。中和紀月令，方與天地長。耽樂豈予尚，懿茲時景良。庶遂亭育恩，同致寰海康。君臣永終始，交泰符陰陽。曲沼水新碧，華林桃稍芳。勝賞信多歡，戒之在無荒。
三日書懷因示百僚
作者：李適（唐）

佳節上元巳，芳時屬暮春。流觴想蘭亭，捧劍得金人。風輕水初綠，日晴花更新。天文信昭回，皇道頗敷陳。恭己每從儉，清心常保真。戒茲遊衍樂，書以示群臣。
重陽日中外同歡，以詩言志，因示群官
作者：李適（唐）

爽節在重九，物華新雨餘。清秋黃葉下，菊散金潭初。萬實行就稔，百工欣所如。歡心暢遐邇，殊俗同車書。至化自敦睦，佳辰宜宴胥。鏘鏘間絲竹，濟濟羅簪裾。此樂匪足耽，此誠期永孚。
重陽日即事
作者：李適（唐）

令節曉澄霽，四郊煙靄空。天清白露潔，菊散黃金叢。寡德荷天貺，順時休百工。豈懷歌鐘樂，思為君臣同。至化在亭育，相成資始終。未知康衢詠，所仰惟年豐。
豐年多慶，九日示懷
作者：李適（唐）

爽氣肅時令，早衣聞朔鴻。重陽有佳節，具物欣年豐。皎潔暮潭色，芬敷新菊叢。芳尊滿衢室，繁吹凝煙空。惠合信吾道，保和惟爾同。推誠至玄化，天下期為公。
七月十五日題章敬寺
作者：李適（唐）

招提邇皇邑，複道連重城。法筵會早秋，駕言訪禪扃。嘗聞大仙教，清淨宗無生。七物匪吾寶，萬行先求成。名相既雙寂，繁華奚所榮。金風扇微涼，遠煙凝翠晶。松院靜苔色，竹房深磬聲。境幽真慮恬，道勝外物輕。意適本非說，含毫空複情。
中春麟德殿會百僚觀新樂詩一章，章十六句
作者：李適（唐）

芳歲肇佳節，物華當仲春。乾坤既昭泰，煙景含氤氳。德淺荷玄貺，樂成思治人。前庭列鐘鼓，廣殿延群臣。八卦隨舞意，五音轉曲新。顧非咸池奏，庶協南風燻。式宴禮所重，浹歡情必均。同和諒在茲，萬國希可親。
九日絕句
作者：李適（唐）

禁苑秋來爽氣多，昆明風動起滄波。中流簫鼓誠堪賞，詎假橫汾發棹歌。
暮春喜雨詩
作者：李昂1（唐）

風雲喜際會，雷雨遂流滋。薦幣虛陳禮，動天實精思。漸侵九夏節，複在三春時。霢霂垂朱闕，飄颻入綠墀。郊坰既沾足，黍稷有豐期。百辟同康樂，萬方佇雍熙。
題程修己竹障
作者：李昂1（唐）

良工運精思，巧極似有神。臨窗忽睹繁陰合，再盼真假殊未分。
宮中題
作者：李昂1（唐）

輦路生春草，上林花發時。憑高何限意，無複侍臣知。
上巳日賜裴度
作者：李昂1（唐）

注想待元老，識君恨不早。我家柱石衰，憂來學丘禱。
上元日二首
作者：李昂1（唐）

上元高會叢集仙，心齋何事欲祈年。丹誠儻徹玉帝座，且共吾人慶大田。蓂生三五葉初齊，上元羽客出桃蹊。不愛仙家登真訣，願蒙四海福黔黎。
夏日聯句
作者：李昂1（唐）

人皆苦炎熱，我愛夏日長。——李昂1燻風自南來，殿閣生微涼。——柳公權
百丈山
作者：李忱（唐）

大雄真跡枕危巒，梵宇層樓聳萬般。日月每從肩上過，更有上方人罕到，暮鐘朝磬碧雲端。
吊白居易
作者：李忱（唐）

綴玉聯珠六十年，誰教冥路作詩仙。浮雲不繫名居易，文章已滿行人耳，一度思卿一愴然。
幸華嚴寺
作者：李忱（唐）

雲散晴山幾萬重，煙收春色更沖融。帳殿出空登碧漢，今日追遊何所似，莫慚漢武賞汾中。
重陽錫宴群臣
作者：李忱（唐）

款塞旋徵騎，和戎委廟賢。傾心方倚注，葉力共安邊。
題涇縣水西寺
作者：李忱（唐）

大殿連雲接爽溪，鐘聲還與鼓聲齊。長安若問江南事，說道風光在水西。
瀑布聯句
作者：李忱（唐）

千巖萬壑不辭勞，遠看方知出處高。——黃檗溪澗豈能留得住，終歸大海作波濤。——李忱
句
作者：李忱（唐）

海嶽宴鹹通。七載秉鈞調四序，一方獄市獲來蘇。
句
作者：李曄1（唐）

只解劈牛兼劈樹，不能誅惡與誅兇。
古意六首
作者：王績（唐）

幽人在何所，紫巖有仙躅。月下橫寶琴，此外將安欲。材抽嶧山幹，徽點昆丘玉。漆抱蛟龍唇，絲纏鳳凰足。前彈廣陵罷，後以明光續。百金買一聲，千金傳一曲。世無鐘子期，誰知心所屬。竹生大夏溪，蒼蒼富奇質。綠葉吟風勁，翠莖犯霄密。霜霰封其柯，鵷鸞食其實。甯知軒轅後，更有伶倫出。刀斧俄見尋，根株坐相失。裁為十二管，吹作雄雌律。有用雖自傷，無心複招疾。不如山上草，離離保終吉。寶龜尺二寸，由來宅深水。浮游五湖內，宛轉三江裡。何不深複深，輕然至溱洧。溱洧源流狹，春秋不濡軌。漁人遞往還，網罟相縈藟。一朝失運會，刳腸血流死。豐骨輸廟堂，鮮腴藉籩簋。棄置誰怨尤，自我招此否。餘靈寄明蔔，複來欽所履。松生北巖下，由來人徑絕。布葉捎雲煙，插根擁巖穴。自言生得地，獨負淩雲潔。何時畏斤斧，幾度經霜雪。風驚西北枝，雹隕東南節。不知歲月久，稍覺枝幹折。藤蘿上下碎，枝幹縱橫裂。行當糜爛盡，坐共灰塵滅。甯關匠石顧，豈為王孫折。盛衰自有時，聖賢未嘗屑。寄言悠悠者，無為嗟大耋。桂樹何蒼蒼，秋來花更芳。自言歲寒性，不知露與霜。幽人重其德，徙植臨前堂。連拳八九樹，偃蹇二三行。枝枝自相糾，葉葉還相當。去來雙鴻鵠，棲息兩鴛鴦。榮蔭誠不厚，斤斧亦勿傷。赤心許君時，此意那可忘。彩鳳欲將歸，提羅出郊訪。羅張大澤已，鳳入重雲颺。朝棲昆閬木，夕飲蓬壺漲。問鳳那遠飛，賢君坐相望。鳳言荷深德，微禽安足尚。但使雛卵全，無令矰繳放。皇臣力牧舉，帝樂簫韶暢。自有來巢時，明年阿閣上。
石竹詠
作者：王績（唐）

萋萋結綠枝，曄曄垂朱英。常恐零露降，不得全其生。歎息聊自思，此生豈我情。昔我未生時，誰者令我萌。棄置勿重陳，委化何足驚。
田家三首
作者：王績（唐）

阮籍生涯懶，嵇康意氣疏。相逢一醉飽，獨坐數行書。小池聊養鶴，閒田且牧豬。草生元亮徑，花暗子雲居。倚床看婦織，登壟課兒鋤。回頭尋仙事，並是一空虛。家住箕山下，門枕潁川濱。不知今有漢，唯言昔避秦。琴伴前庭月，酒勸後園春。自得中林士，何忝上皇人。平生唯酒樂，作性不能無。朝朝訪鄉裡，夜夜遣人酤。家貧留客久，不暇道精粗。抽簾持益炬，拔簀更燃爐。恆聞飲不足，何見有殘壺。
贈李徵君大壽
作者：王績（唐）

孔淳辭散騎，陸昶謝中郎。幅巾朝帝罷，杖策去官忙。附車還趙郡，乘船向武昌。九徵書未已，十闢譽彌彰。副君迎綺季，天子送嚴光。灞陵幽徑近，磻溪隱路長。編蓬還作室，績草更為裳。會稽置樵處，蘭陵賣藥行。看書惟道德，開教止農桑。別有幽懷侶，由來高讓王。前年辭厚幣，今歲返寒鄉。有書橫石架，無氈坐土床。蘭英猶足釀，竹實本無糧。澗松寒轉直，山菊秋自香。管甯存祭禮，王霸重朝章。去去相隨去，披裘驕盛唐。
山中敘志
作者：王績（唐）

物外知何事，山中無所有。風鳴靜夜琴，月照芳春酒。直置百年內，誰論千載後。張奉娉賢妻，老萊藉嘉偶。孟光儻未嫁，梁鴻正須婦。
贈梁公
作者：王績（唐）

我欲圖世樂，斯樂難可常。位大招譏嫌，祿極生禍殃。聖莫若周公，忠豈逾霍光。成王已興誚，宣帝如負芒。范蠡何智哉，單舟戒輕裝。疏廣豈不懷，策杖還故鄉。朱門雖足悅，赤族亦可傷。履霜成堅冰，知足勝不祥。我今窮家子，自言此見長。功成皆能退，在昔誰滅亡。
薛記室收過莊見尋率題古意以贈
作者：王績（唐）

伊昔逢喪亂，歷數閏當餘。豺狼塞衢路，桑梓成丘墟。餘及爾皆亡，東西各異居。爾為背風鳥，我為涸轍魚。逮承雲雷後，欣逢天地初。東川聊下釣，南畝試揮鋤。資稅幸不及，伏臘常有儲。散誕時須酒，蕭條懶向書。朽木不可雕，短翮將焉攄。故人有深契，過我蓬蒿廬。曳裾出門迎，握手登前除。相看非舊顏，忽若形骸疏。追道宿昔事，切切心相於。憶我少年時，攜手遊東渠。梅李夾兩岸，花枝何扶疏。同志亦不多，西莊有姚徐。嘗愛陶淵明，酌醴焚枯魚。嘗學公孫弘，策杖牧群豬。追念甫如昨，奄忽成空虛。人生詎能幾，歲歲常不舒。賴有北山僧，教我以真如。使我視聽遣，自覺塵累祛。何事須筌蹄，今已得兔魚。舊遊儻多暇，同此釋紛拏。
晚年敘志示翟處士
作者：王績（唐）

弱齡慕奇調，無事不兼修。望氣登重閣，占星上小樓。明經思待詔，學劍覓封侯。棄繻頻北上，懷刺幾西遊。中年逢喪亂，非複昔追求。失路青門隱，藏名白社遊。風雲私所愛，屠博暗為儔。解紛曾霸越，釋難頗存周。晚歲聊長想，生涯太若浮。歸來南畝上，更坐北溪頭。古岸多磐石，春泉足細流。東隅誠已謝，西景懼難收。無謂退耕近，伏念已經秋。庚桑逢處跪，陶潛見人羞。三晨寧舉火，五月鎮披裘。自有居常樂，誰知身世憂。
春日
作者：王績（唐）

前旦出園遊，林華都未有。今朝下堂來，池冰開已久。雪被南軒梅，風催北庭柳。遙呼灶前妾，卻報機中婦。年光恰恰來，滿甕營春酒。
採藥
作者：王績（唐）

野情貪藥餌，郊居倦蓬蓽。青龍護道符，白犬遊仙術。腰鐮戊己月，負鍤庚辛日。時時斷嶂遮，往往孤峰出。行披葛仙經，坐檢神農帙。龜蛇採二苓，赤白尋雙術。地凍根難盡，叢枯苗易失。從容肉作名，薯蕷膏成質。家豐松葉酒，器貯參花蜜。且複歸去來，刀圭輔衰疾。
在京思故園見鄉人問
作者：王績（唐）

旅泊多年歲，老去不知回。忽逢門前客，道發故鄉來。斂眉俱握手，破涕共銜杯。殷勤訪朋舊，屈曲問童孩。衰宗多弟侄，若個賞池臺。舊園今在否，新樹也應栽。柳行疏密佈，茅齋寬窄裁。經移何處竹，別種幾株梅。渠當無絕水，石計總生苔。院果誰先熟，林花那後開。羈心只欲問，為報不須猜。行當驅下澤，去剪故園萊。
春桂問答二首
作者：王績（唐）

問春桂，桃李正芬華。年光隨處滿，何事獨無花。春桂答，春華詎能久。風霜搖落時，獨秀君知不。
北山
作者：王績（唐）

舊知山裡絕氛埃，登高日暮心悠哉。子平一去何時返，槁項同枯木，丹心等死灰。
野望
作者：王績（唐）

東皋薄暮望，徙倚欲何依。樹樹皆秋色，山山唯落暉。牧人驅犢返，獵馬帶禽歸。相顧無相識，長歌懷采薇。
贈程處士
作者：王績（唐）

百年長擾擾，萬事悉悠悠。日光隨意落，河水任情流。禮樂囚姬旦，詩書縛孔丘。不如高枕枕，時取醉消愁。
九月九日贈崔使君善為
作者：王績（唐）

野人迷節候，端坐隔塵埃。忽見黃花吐，方知素節回。映巖千段發，臨浦萬株開。香氣徒盈把，無人送酒來。
獨坐
作者：王績（唐）

問君樽酒外，獨坐更何須。有客談名理，無人索地租。三男婚令族，五女嫁賢夫。百年隨分了，未羨陟方壺。
遊仙四首
作者：王績（唐）

暫出東陂路，過訪北巖前。蔡經新學道，王烈舊成仙。駕鶴來無日，乘龍去幾年。三山銀作地，八洞玉為天。金精飛欲盡，石髓溜應堅。自悲生世促，無暇待桑田。上月芝蘭徑，中巖紫翠房。金壺新練乳，玉釜始煎香。六局黃公術，三門赤帝方。吹沙聊作鳥，動石試為羊。緱氏還程促，瀛洲會日長。誰知北巖下，延首詠霓裳。結衣尋野路，負杖入山門。道士言無宅，仙人更有村。斜溪橫桂渚，小徑入桃源。玉床塵稍冷，金爐火尚溫。心疑遊北極，望似陟西昆。逆愁歸舊裡，蕭條訪子孫。真經知那是，仙骨定何為。許邁心長切，嵇康命似奇。桑疏金闕迥，苔重石樑危。照水然犀角，遊山費虎皮。鴨桃聞已種，龍竹未經騎。為向天仙道，棲遑君詎知。
策杖尋隱士
作者：王績（唐）

策杖尋隱士，行行路漸賒。石樑橫澗斷，土室映山斜。孝然縱有舍，威輦遂無家。置酒燒枯葉，披書坐落花。新垂滋水釣，舊結茂陵罝。歲歲長如此，方知輕世華。
贈學仙者
作者：王績（唐）

採藥層城遠，尋師海路賒。玉壺橫日月，金闕斷煙霞。仙人何處在，道士未還家。誰知彭澤意，更覓步兵那。春釀煎松葉，秋杯浸菊花。相逢寧可醉，定不學丹砂。
黃頰山
作者：王績（唐）

別有青溪道，斜亙碧巖隈。崩榛橫古蔓，荒石擁寒苔。野心長寂寞，山徑本幽回。步步攀藤上，朝朝負藥來。幾看松葉秀，頻值菊花開。無人堪作伴，歲晚獨悠哉。
建德破後入長安詠秋蓬示辛學士
作者：王績（唐）

遇坎聊知止，逢風或未歸。孤根何處斷，輕葉強能飛。
過酒家五首
作者：王績（唐）

洛陽無大宅，長安乏主人。黃金銷未盡，只為酒家貧。此日長昏飲，非關養性靈。眼看人盡醉，何忍獨為醒。竹葉連糟翠，蒲萄帶曲紅。相逢不令盡，別後為誰空。對酒但知飲，逢人莫強牽。倚爐便得睡，橫甕足堪眠。有客須教飲，無錢可別沽。來時長道貰，慚愧酒家胡。
夜還東溪
作者：王績（唐）

石苔應可踐，叢枝幸易攀。青溪歸路直，乘月夜歌還。
山中別李處士
作者：王績（唐）

為向東溪道，人來路漸賒。山中春酒熟，何處得停家。
初春
作者：王績（唐）

春來日漸長，醉客喜年光。稍覺池亭好，偏宜酒甕香。
醉後
作者：王績（唐）

阮籍醒時少，陶潛醉日多。百年何足度，乘興且長歌。
題酒店壁
作者：王績（唐）

昨夜瓶始盡，今朝甕即開。夢中佔夢罷，還向酒家來。
戲題蔔鋪壁
作者：王績（唐）

旦逐劉伶去，宵隨畢卓眠。不應長賣蔔，須得杖頭錢。
嘗春酒
作者：王績（唐）

野觴浮鄭酌，山酒漉陶巾。但令千日醉，何惜兩三春。
獨酌
作者：王績（唐）

浮生知幾日，無狀逐空名。不如多釀酒，時向竹林傾。
秋夜喜遇王處士
作者：王績（唐）

北場芸藿罷，東皋刈黍歸。相逢秋月滿，更值夜螢飛。
山夜調琴
作者：王績（唐）

促軫乘明月，抽弦對白雲。從來山水韻，不使俗人聞。
看釀酒
作者：王績（唐）

六月調神曲，正朝汲美泉。從來作春酒，未省不經年。
食後
作者：王績（唐）

田家無所有，晚食遂為常。菜剪三秋綠，飧炊百日黃。胡麻山麨樣，楚豆野麋方。始暴松皮脯，新添杜若漿。葛花消酒毒，萸蒂發羹香。鼓腹聊乘興，寧知逢世昌。
過漢故城
作者：王績（唐）

大漢昔未定，強秦猶擅場。中原逐鹿罷，高祖鬱龍驤。經始謀帝坐，茲焉壯未央。規模窮棟宇，表裡浚城隍。群後崇長樂，中朝增建章。鉤陳被蘭錡，樂府奏芝房。翡翠明珠帳，鴛鴦白玉堂。清晨寶鼎食，閑夜鬱金香。天馬來東道，佳人傾北方。何其赫隆盛，自謂保靈長。歷數有時盡，哀平嗟不昌。冰堅成巨猾，火德遂頹綱。奧位匪虛校，貪天竟速亡。魂神籲社稷，豺虎鬥巖廊。金狄移灞岸，銅盤向洛陽。君王無處所，年代幾荒涼。宮闕誰家域，蓁蕪罥我裳。井田唯有草，海水變為桑。在昔高門內，於今岐路傍。餘基不可識，古墓列成行。狐兔驚魍魎，鴟鴞嚇獝狂。空城寒日晚，平野暮雲黃。烈烈焚青棘，蕭蕭吹白楊。千秋並萬歲，空使詠歌傷。
益州城西張超亭觀妓
作者：王績（唐）

落日明歌席，行雲逐舞人。江南飛暮雨，樑上下輕塵。冶服看疑畫，妝臺望似春。高車勿遽返，長袖欲相親。
辛司法宅觀妓
作者：王績（唐）

南國佳人至，北堂羅薦開。長裙隨鳳管，促柱送鸞杯。雲光身後蕩，雪態掌中回。到愁金穀晚，不怪玉山頹。
詠巫山
作者：王績（唐）

電影江前落，雷聲峽外長。霽雲無處所，臺館曉蒼蒼。
詠懷
作者：王績（唐）

故鄉行雲是，虛室坐間同。日落西山暮，方知天下空。
句
作者：王績（唐）

琴曲唯留古，書多半是經。橫裁桑節杖，直剪竹皮巾。鶴警琴亭夜，鶯啼酒甕春。顏回唯樂道，原憲豈傷貧。寄身千載下，聊遊萬物初。欲令無作有，翻覺實成虛。雙關防易斷，隻眼畏難全。魚鱗張九拒，鶴翅擁三邊。
春曉曲
作者：溫庭筠（唐）

家臨長信往來道，乳燕雙雙拂煙草。油壁車輕金犢肥，衰桃一樹近前池，似惜紅顏鏡中老。
獵騎辭
作者：溫庭筠（唐）

早辭平扆殿，夕奉湘南宴。香兔抱微煙，重鱗疊輕扇。蠶饑使君馬，雁避將軍箭。寶柱惜離弦，流黃悲赤縣。理釵低舞鬢，換袖回歌面。晚柳未如絲，春花已如霰。所嗟故里曲，不及青樓宴。
西州詞
作者：溫庭筠（唐）

悠悠複悠悠，昨日下西州。西州風色好，遙見武昌樓。武昌何鬱鬱，儂家定無匹。小婦被流黃，登樓撫瑤瑟。朱弦繁複輕，素手直淒清。一彈三四解，掩抑似含情。南樓登且望，西江廣複平。艇子搖兩槳，催過石頭城。門前烏臼樹，慘澹天將曙。鸂鶒飛複還，郎隨早帆去。回頭語同伴，定複負情儂。去帆不安幅，作抵使西風。他日相尋索，莫作西州客。西州人不歸，春草年年碧。
燒歌
作者：溫庭筠（唐）

起來望南山，山火燒山田。微紅夕如滅，短焰複相連。差差向岩石，冉冉淩青壁。低隨回風盡，遠照簷茅赤。鄰翁能楚言，倚插欲潸然。自言楚越俗，燒畬為早田。豆苗蟲促促，籬上花當屋。廢棧豕歸欄，廣場雞啄粟。新年春雨晴，處處賽神聲。持錢就人蔔，敲瓦隔林鳴。蔔得山上卦，歸來桑棗下。吹火向白茅，腰鐮映赬蔗。風驅槲葉煙，槲樹連平山。迸星拂霞外，飛燼落階前。仰面呻複嚏，鴉娘咒豐歲。誰知蒼翠容，盡作官家稅。
長安寺
作者：溫庭筠（唐）

仁祠寫露宮，長安佳氣濃。煙樹含蔥蒨，金剎映zv茸。繡戶香焚象，珠網玉盤龍。寶題斜翡翠，天井倒芙蓉。幡長回遠吹，窗虛含曉風。遊騎迷青鎖，歸鳥思華鐘。雲栱承跗邐，羽葆背花重。所嗟蓮社客，輕蕩不相從。
和沈參軍招友生觀芙蓉池
作者：溫庭筠（唐）

桂棟坐清曉，瑤琴商鳳絲。況聞楚澤香，適與秋風期。遂從棹萍客，靜嘯煙草湄。倒影回澹蕩，愁紅媚漣漪。湘莖久鮮澀，宿雨增離披。而我江海意，楚遊動夢思。北渚水雲葉，南塘煙霧枝。豈亡臺榭芳，獨與鷗鳥知。珠墜魚迸淺，影多鳧泛遲。落英不可攀，返照昏澄陂。
寓懷
作者：溫庭筠（唐）

誠足不顧得，妄矜徒有言。語斯諒未盡，隱顯何悠然。洵彼都邑盛，眷惟車馬喧。自期尊客卿，非意幹王孫。銜知有貞爵，處實非厚顏。苟無海岱氣，奚取壺漿恩。唯絲南山楊，適我松菊香。鵬鶤誠未憶，誰謂淩風翔。
餘昔自西濱得蘭數本，移藝於庭，亦既逾歲，而芃然蕃殖，自餘遊者未始以芳草為遇矣。因悲夫物有厭常而反，不若混然者有之焉，遂寄情於此
作者：溫庭筠（唐）

寓賞本殊致，意幽非我情。吾常有流淺，外物無重輕。各言藝幽深，彼美香素莖。豈為賞者設，自保孤根生。易地無赤株，麗土亦同榮。賞際林壑近，泛餘煙露清。餘懷既鬱陶，爾類徒縱橫。妍蚩苟不信，寵辱何為驚。貞隱諒無跡，激時猶揀名。幽叢靄綠畹，豈必懷歸耕。
秋日
作者：溫庭筠（唐）

爽氣變昏旦，神皋遍原隰。煙華久蕩搖，石澗仍清急。柳暗山犬吠，蒲荒水禽立。菊花明欲迷，棗葉光如濕。天籟思林嶺，車塵倦都邑。譸張夙所違，悔吝何由入。芳草秋可藉，幽泉曉堪汲。牧羊燒外鳴，林果雨中拾。複此遂閑曠，翛然脫羈縶。田收鳥雀喧，氣肅龍蛇蟄。佳節足豐穰，良朋阻遊集。沉機日寂寥，葆素常呼吸。投跡倦攸往，放懷志所執。良時有東菑，吾將事蓑笠。
七夕
作者：溫庭筠（唐）

鳴機劄劄停金梭，芙蓉澹蕩生池波。神軒紅粉陳香羅，彎橋銷盡愁奈何，天氣駘蕩雲陂阤。平明花木有秋意，
酬友人
作者：溫庭筠（唐）

辭榮亦素尚，倦遊非夙心。甯複思金籍，獨此臥煙林。閑雲無定貌，佳樹有餘陰。坐久芰荷發，釣闌茭葦深。遊魚自搖漾，浴鳥故浮沉。唯君清露夕，一為灑煩襟。
觀舞妓
作者：溫庭筠（唐）

朔音悲嘒管，瑤踏動芳塵。總袖時增怨，聽破複含嚬。凝腰倚風軟，花題照錦春。朱弦固淒緊，瓊樹亦迷人。
邊笳曲
作者：溫庭筠（唐）

朔管迎秋動，雕陰雁來早。上郡隱黃雲，天山吹白草。嘶馬悲寒磧，朝陽照霜堡。江南戍客心，門外芙蓉老。